મુખ્યમંત્રીએ વડાપ્રધાનના સાંસદ આદર્શ ગ્રામના અભિગમને ગુજરાતના સૌ ધારાસભ્યો એક એક ગામ વિકાસ માટે દત્તક લઇને સાકાર કરશે તેની ગૌરવપૂર્ણ જાહેરાત કરતાં ગુજરાત આ અભિગમમાં અગ્રેસર બનશે તેવી નેમ દર્શાવી હતી. વડાપ્રધાન નરેન્દ્ર મોદીએ ગત ૧૫મી ઓગષ્ટે સાંસદ આદર્શ ગ્રામ યોજના અંતર્ગત સંસદ સભ્યોને એક-એક ગામ વિકાસ માટે દત્તક લેવા કરેલી જાહેરાતનો પ્રતિસાદ આપતાં મુખ્યમંત્રીએ ગુજરાતના સૌ ધારાસભ્યોને પણ પોતાના ક્ષેત્રના એક - એક ગામ આદર્શ ગ્રામ બનાવવા દત્તક લેવા અપીલ કરી હતી.